Lembe Lokk

**Lembe Lokk** (sündinud 1975 Tallinnas) on Prantsusmaal tegutsev eesti laulja, muusik ja laulukirjutaja.

Ta tegutseb peamiselt lauljana, kuid on kirjutanud muusikat teatrilavastustele ja videoprojektidele ning näidelnud nii seal kui ka tegevuskunstietendustel. Ta on kirjutanud luulet ja teatritekste. Lembe Lokk on Pariisi Eesti Kooli asutajaliige.

## Haridus
Lembe Lokk on lõpetanud Tallinna 21. keskkooli. Ta on õppinud Tartu ja Voroneži ülikoolis vene keelt ja kirjandust. 2001. aastal lõpetas ta Tartu Ülikooli filosoofiateaduskonna prantsuse keele ja kirjanduse erialal. 1998. aastal täiendas ta end Pariisi riiklikus ida keelte ja kultuuride instituudis (INALCO) prantsuskeelsete Aafrika riikide kirjanduse alal. Ta on EYS Veljesto vilistlane.  

Ta on laulnud Heino Kaljuste ja Tiia Loitme käe all tütarlastekooris Ellerhein.

Ta on õppinud CIM/INFIMM-i muusikakoolis džässlaulu ning täiendanud end rahvusvaheliste artistide (Jim Black, Mark Feldman, Ellery Eskelin, Mark Dresser, Frédéric Blondy) käe all improviseeritud muusika vallas.

Ta õppinud näitlemist Anne Bogarti (SITI Company, NYC) ja Tiffany Sterni juures ning olnud pikka aega Pantheatre – Roy Harti teatritrupi liige ja Enrique Pardo assistent.

## Looming
Lembe Loki lauljakarjäär on väga mitmekülgne: ta on viljelenud vabaimprovisatsiooni, džässi ning esitanud ka kaasaegset ja barokkmuusikat. Ta on esinenud koos selliste rahvusvaheliste džässiesitajatega nagu David Rothenberg, Korhan Erel, Charlie Rauh ja Peter Herbert. Lokk on loonud muusikat nii teatrilavastustele kui ka lühifilmidele (nt Eva Pervolovici, Eléonore de Montesquiou, Ingrid Hübscheri teostele).  

Paralleelselt muusikaga on ta esinenud näitlejana kaasaegsetes teatrilavastustes ja osalenud *[[performance]]*'i-kunstnikuna rahvusvahelistel festivalidel. Prantsuse kaasaegse teatri skeenel on tema regulaarseteks koostööpartneriteks Nadège Prugnard (M.A.M.A.E., Alcool, un petit coin de Paradis) ja Marie-do Fréval (Banquet des mariées, La Bancale se balance, Cabaret de Selfies).
 
Loki loomingus on oluline koht tekstidel ja sõnakasutusel. Tema mitmekülgne häälekasutus peegeldab laialdasi kogemusi väga eriilmelistes lavaprojektides. 

2018. aastal esines ta Tallinnas TEDxTallinnavangla inspiratsioonikonverentsil.

2018. aastal tunnustas prestiižikas Académie Charles Cros Prantsusmaal teda loomingulisuse auhinnaga lühialbumi "Comment te traduire" eest. Eesti Välisministeerium on tunnustanud tänukirjaga tema tööd eesti kultuuri levitamisel maailmas. 

## Teoseid
### CD
* 2011 "Rouge Madame"
* 2017 "Comment te traduire"
* 2019 single “öö hääled” Rouge Madame feat. Lembe Lokk
* 2019 single “samm sammult” Rouge Madame feat. Lembe Lokk
* 2019 in “Nightingales in Berlin”, David Rothenberg 

### Raamatud
* “ces longues mues”, kirjastus Rafael de Surtis, Prantsusmaa 2011. ISBN 978-2-84672-222-3
* "mujal nüüd / elsewhere today", Penikoorem. Pärnu 2020. 88 lk. ISBN 9789949734351

### Filmid
* 2019 "The Nightingales in Berlin", dokumentaalfilm David Rothenbergi teose ainetel, näitleja

## Tunnustus
* 2013 Eesti Välisministeeriumi kodanikudiplomaatia aukiri
* 2018 Académie Charles Cros loomingulisuse auhind
* 2018 Artiste

## Viited

## Välislingid
* Temast Eesti džässiportaalis
* Artisti koduleht
* Reet Weidebaum. Prantsusmaal tegutsev Lembe Lokk jõuab Eesti publiku ette. ERR Kultuur, 9. jaanuar 2020
* Lembe Lokk ETV saates "Terevisioon" 13. jaanuar 2020
* Vilja Kiisler. Lembe Lokk. Muusik, kes kahekümne aasta eest tegi Pariisis läbi uuestisünni. Eesti Päevaleht, 24. juuli 2020